**Správa č. 02/09/2022**

**z vykonanej následnej finančnej kontroly pri** **dodržiavaní všeobecne záväzných právnych predpisov a interných predpisov mestskej časti Bratislava-Rusovce a kontroly plnenia ďalších úloh ustanovených osobitnými predpismi pri efektívnom, hospodárnom, účelovom a účinnom nakladaní s verejnými prostriedkami** **pri správe miestneho poplatku za rozvoj v rozpočtovom roku 2021**

**Oprávnená osoba:** Ing. Vladimír Mráz, miestny kontrolór

**Kontrolovaný subjekt:** Miestny úrad mestskej časti Bratislava-Rusovce

 Vývojová 8

 851 10 Bratislava

 IČO: 00 304 611

**Predmet kontroly:** Následná kontrola plnenia povinností správcu poplatku a dodržiavania zákonnosti, hospodárnosti a účelovosti pri správe, vyrubovaní, splatnosti a úhradách poplatku za rozvoj v roku 2021.

**Cieľ kontroly:** Dodržiavanie legislatívy a platných noriem mestskej časti Bratislava-Rusovce so zameraním na dodržiavanie podmienok na efektívnosť výberu, poskytnutie a použitie verejných prostriedkov.

**Kontrola bola vykonaná v čase**: od 15. 08. 2022 do 22. 08. 2022

**Kontrolované obdobie:** od 01. 01. 2021 do 31. 12. 2021

Kontrola bola vykonaná v súlade s plánom kontrolnej činnosti na II. polrok 2022, schváleným uznesením Miestneho zastupiteľstva mestskej časti Bratislava-Rusovce č. 389/2022 dňa 21. 06. 2022.

Predmetná kontrola bola vykonaná v nadväznosti na dodržiavanie nasledovných zákonov a nariadení:

a) Zákona č. 369/1990 Zb. o obecnom zriadení v znení neskorších predpisov - § 18d bod 2 písm. d).

b) Zákona č. 377/1990 Zb. o hlavnom meste Slovenskej republiky Bratislave v znení neskorších predpisov.

c) Štatútu hlavného mesta SR Bratislavy v znení neskorších dodatkov.

d) Zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov (ďalej len „rozpočtové pravidlá územnej samosprávy“).

e) Zákona č. 523/2004 Z. z. o rozpočtových pravidlách verejnej správy v znení neskorších predpisov (ďalej len „rozpočtové pravidlá verejnej správy“).

f) Zákona č. 431/2002 Z. z. o účtovníctve v znení neskorších predpisov.

g) Všeobecne záväzné nariadenie mestskej časti Bratislava-Rusovce č. 04/2019 o ustanovení miestneho poplatku za rozvoj na území mestskej časti Bratislava-Rusovce účinné od 01. 01. 2020

j) Smernica č. 1/2021 na vykonávanie finančnej kontroly – základnej a administratívnej v pôsobnosti Miestneho úradu mestskej časti Bratislava-Rusovce (ďalej len „smernica o finančnej kontrole“), účinná od 01. 01. 2021

k) Zásad obehu účtovných dokladov mestskej časti Bratislava-Rusovce účinných od 01. 01. 2016

l) Zákona č. 357/2015 Z. z. o finančnej kontrole a audite v znení neskorších predpisov

V súlade § 15 ods. 2 písm. a) zákona č. 377/1990 Zb. o hlavnom meste SR Bratislavyv znení neskorších predpisov, podľa § 4 ods. 3 písm. d) a § 6 ods. 1 zákona č. 369/1990 Zb. o obecnom zriadení v znení neskorších predpisov, § 7 ods. 4 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov a zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov vydala Mestská časť Bratislava-Rusovce Všeobecne záväzné nariadenie č. 04/2019, účinné dňom 01. 01. 2020, o ustanovení miestneho poplatku za rozvoj na území mestskej časti Bratislava-Rusovce.

a*) Oprávnenie kontrolného orgánu k výkonu kontroly*

Schválený Plán kontrolnej činnosti na II. polrok 2022 na vykonanie následnej finančnej kontroly plnenia dodržiavania interných predpisov mestskej časti Bratislava-Rusovce ako i kontroly plnenia ďalších úloh ustanovených osobitnými predpismi, pri správe daní a miestnych poplatkov pre mestskú časť Bratislava-Rusovce za zdaňovacie obdobie roka 2021.

Termín predloženia súvisiacich dokladov, písomností a poskytnutia dostupných informácií stanovil kontrolný orgán na deň 15. 08. 2022.

Termín výkonu kontroly stanovil kontrolný orgán na dni od 15. 08. 2022 do 22. 08. 2022.

Predmetom kontroly boli písomnosti súvisiace s plnením povinnosti správcu miestnej dane - poplatku za rozvoj, plnenia ustanovení § 156 ods. 1 písm. a) zákona o správe daní, vyrúb úroku z omeškania z dôvodu nezaplatenia miestneho poplatku za rozvoj, úplnosť dokumentácie súvisiacej s riadnym výkonom správy dane na príslušnom referáte miestneho úradu mestskej časti Bratislava-Rusovce za kontrolované obdobie roka 2021, a to najmä:

* Inkaso - podrobná zostava k 31. 12. 2021 za zdaňovacie obdobie rok 2021 D32 – Poplatok za rozvoj od 01. 01. 2021 do 31. 12. 2021
* Sumár - podrobná zostava k 31. 12. 2021 za zdaňovacie obdobie roka 2021- Poplatok za rozvoj D32 od 01. 01. 2021 do 31. 12. 2021
* Rozhodnutia mestskej časti o výrube poplatkov za rozvoj podľa § 9 zákona č. 447/2015 Z. z. o miestnom poplatku za rozvoj v znení neskorších predpisov v spojení so zákonom č. 375/2016 Z. z., zákonom č. 582/2004 Z. z. o miestnych daniach a poplatku za komunálne odpady a zákonom č. 563/2009 Z. z. o správe daní
* Výpisy z bežného účtu kontrolovaného subjektu s preukázaním termínov platieb a ich úhrad
* Doručenky poplatníkov s vykázaním doručenia a nadobudnutia právoplatnosti platobných výmerov
* Súvisiaca administratíva a korešpondencia s poplatníkmi (výzvy, žiadosti o splátky, odvolania, atď...)
* Rozhodnutia o výrube úroku z omeškania poplatkov za rozvoj rok 2021

b) právna úprava a súvisiaca legislatíva

* *Zákon č. 447/2015 Z. z. o miestnom poplatku za rozvoj a o zmene a doplnení niektorých zákonov*
* *Platné a účinné Všeobecne záväzné nariadenie mestskej časti Bratislava-Rusovce
č. 4/2019 o ustanovení miestneho poplatku za rozvoj na území mestskej časti Bratislava-Rusovce, na ktorom sa uznieslo Miestne zastupiteľstvo mestskej časti Bratislava-Rusovce podľa § 15 ods. 2 písm. a) zákona č. 377/1990 Zb. o hlavnom meste Slovenskej republiky Bratislave v znení neskorších predpisov, § 6 ods. 1 zákona č. 369/1990 Zb. o obecnom zriadení v znení neskorších predpisov, § 2, § 7 a § 12 zákona č. 447/2015 Z. z. o miestnom poplatku za rozvoja a o zmene a doplnení niektorých zákonov v znení neskorších predpisov a čl. 18 ods. 4 písm. a) a čl. 57 ods. 1 písm. b) Štatútu hlavného mesta Slovenskej republiky Bratislavy v znení dod*atkov

*Do novelizovaného nariadenia boli voči pôvodnému zneniu VZN č. 1/2017 zapracované úpravy vyplývajúce z novelizovaného znenia zákonom č. 379/2019, a to - spresnenie formulácií a pojmov, - došlo k zaradeniu nových predmetov poplatku do zoznamu, pričom ide o drobnú stavbu, nadstavbu a prístavbu s výmerou podlahovej plochy do 25 m2, vstavanú garáž a parkovacie státie v rámci existujúcej stavby, - pri ohláseniach stavieb je rozhodným momentom na vznik poplatkovej povinnosti deň doručenia oznámenia stavebného úradu k danej ohláške, - pri vzniku poplatkovej povinnosti sa zmenil aj spôsob oznamovania správcovi poplatku, pretože v rámci novej úpravy už môže mestská časť samotná vyzvať stavebníka, aby podal oznámenie o výmere podlahovej plochy nadzemnej časti realizovanej stavby, pričom výmeru podlahovej plochy nadzemnej časti stavby potvrdí aj projektant stavby, - ustanovenie spôsobu zverejnenia informácií o výške výnosu poplatku za rozvoj a jeho použití, pričom výnos z tohto poplatku musí mestská časť použiť na rozvoj svojho dotknutého územia formou kapitálových investícií súvisiacich so stavebnými nákladmi na stavbu, vrátane nákladov na vysporiadanie pozemku len na účel uvedený v § 8 predloženého návrhu. Sadzby poplatku zostali bez zmeny. Uznesením mestského zastupiteľstva hlavného mesta SR Bratislavy č. 628/2016 bol prijatý dodatok k Štatútu hlavného mesta SR Bratislavy o miestnom poplatku za rozvoj vo veci správy miestneho poplatku za rozvoj a vo veci prerozdelenia výnosu miestneho poplatku za rozvoj medzi mesto a mestské časti v pomere 32 % pre rozpočet Bratislavy a 68 % pre rozpočty mestských častí s účinnosťou od 1. decembra 2016.*

Kontrola sa zamerala predovšetkým na dodržiavanie ustanovení nasledovných ustanovení VZN:

§ 5 Základom poplatku za rozvoj je výmera nadzemnej časti podlahovej plochy realizovanej stavby v m², ktorá je predmetom poplatku za rozvoj podľa § 2 tohto nariadenia, pričom na účely tohto nariadenia sa za podlahovú plochu nadzemnej časti realizovanej stavby považuje súčet výmery všetkých miestností v nadzemných podlažiach stavby.

§ 6 Sadzby poplatku za rozvoj na území mestskej časti Bratislava-Rusovce za každý, aj začatý m2 podlahovej plochy nadzemnej časti stavby nasledovne: a) stavby na bývanie vo výške 35,- Eur; b) stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej poľnohospodárskej produkcie, vrátane stavieb na vlastnú administratívu, vo výške 10,- Eur; c) priemyselné stavby a stavby využívané na skladovanie, vrátane stavieb na vlastnú administratívu, vo výške 35,- Eur; d) stavby na ostatné podnikanie a na zárobkovú činnosť, stavby využívané na skladovanie a administratívu súvisiacu s ostatným podnikaním a so zárobkovou činnosťou vo výške 35,- Eur; e) ostatné stavby vo výške 35,- Eur.

§ 7 Poplatok za rozvoj sa vypočíta ako súčin základu poplatku za rozvoj podľa § 5 tohto nariadenia znížený o 60 m² a sadzby poplatku za rozvoj podľa § 6 tohto nariadenia platnej v čase vzniku poplatkovej povinnosti, ak zákon neustanovuje inak. (2) Vypočítaný poplatok za rozvoj sa zaokrúhli na eurocenty nadol.

§ 8 Použitie výnosu poplatku za rozvoj mestská časť zverejní cez webové sídlo mestskej časti www.bratislava-rusovce.sk vždy do konca mesiaca apríl kalendárneho roka za predchádzajúci kalendárny rok informáciu o výške výnosu z poplatku za rozvoj a o jeho použití, v členení použitia výnosov podľa realizovaných projektov.

1. Kontrolné zistenia v spravovaní poplatku za rozvoj v zdaňovacom období rok 2021 kontrolovaného subjektu.

1. Prvotná evidencia vyrubených poplatkov za rozvoj

Kontrolovaný súbor vydaných a právoplatných rozhodnutí, ktorými mestská časť Bratislava-Rusovce podľa § 9 ods. 1 zákona č. 447/2015 Z. z. o miestnom poplatku za rozvoj a o zmene a doplnení niektorých zákonov v znení zákona č. 375/2016 Z. z. vyrubila tieto poplatky poplatníkom realizujúcim výstavbu v katastrálnom území mestskej časti v roku 2021 dokumentuje priložený tabuľkový prehľad. V kontrolovanom súbore bolo predmetom kontroly celkovo vydaných 6 rozhodnutí, pod č. 01 až č. 06/2021 správoplatnených v roku 2021 a 3 rozhodnutia o výrube sankcie - úroku z omeškania z titulu neskorej úhrady poplatku v roku 2020 a 2021. V kontrolovanom súbore rozhodnutí bol podľa podrobnej zostavy Inkasa správcom dane - mestskou časťou Bratislava-Rusovce evidovaný celkový predpísaný výnos vo výške 12 880,00 €, pričom výška skutočne zrealizovaných platieb k 31. 12. 2020 dosiahla v tejto evidencii predpísanú výšku. Miestny úrad pristúpil k vystaveniu upomienok a výziev poplatníkom s dôrazom na ich prípadné exekučné vymáhanie ako i upozornenia na povinnosť správcu pristúpiť k sankčným postihom spojeným s neskorými úhradami dane. Tieto sankcie v kontrolovanom súbore dokumentov dosiahli výšku 30,10 €, pričom obsahujú i sankcie z roku 2020 a z roku 2022, ktoré boli uhradené v prospech správcu ku dňu zahájenia kontroly. Konkrétny prehľad inkasa jednotlivých platieb i s uvedením termínov úhrad, výškami vyrubeného sankčného postihu pri oneskorených platbách dane uvádza priložená tabuľka.

*Rozvojový poplatok rok 2021 - Podrobná zostava k 31. 12. 2021, Bratislava-Rusovce*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| ***Stavebné******Povolenie*** |  | Meno a priezvisko | **Číslo rozhodnutia/platnosť** | Výmera m2 |  | ***PzR vydané******dňa*** | **Suma** | Splátky | Uhradené | Sumamesto | Sumamestská časť |
| UKSP-/SP/341/2020/Go-9 |  | Poplatník 1 DP | 2/14.6.21 | 36 |  | 20.04.2021 | 1 260,00 | nie | 19.05.2021 | 403,20 | 856,80 |
| UKSP/SP/431/2020/Go-1 |  | Poplatník 2 ZG | 3/14.6.21 | 30 |  | 20.04.2021 | 1 050,00 | nie | 18.05.2021 | 336,00 | 714,00 |
| UKSP 367-TX1/2019-Kb-6 |  | Poplatník 3 MB | 1/14.6.21 | 128 |  | 16.04.2021 | 4 480,00 | nie | 06.07.2021 | 1 433,60 | 3 046,40 |
| UKSP/SP/143/2021/Go-5 |  | Poplatník4 VM | 4/6.8.21 | 11 |  | 09.06.2021 | 385,00 | nie | 16.11.2021 | 123,20 | 261,80 |
| UKSP/SP/90/2021/Go-4 |  | Poplatník5 PJ |  |  |  | 19.10.2021 | 4 235,00 | nie | 16.11.2021 | 1 355,20 | 2 879,80 |
| UKSP/SP/160/2021/Go-13 |  | Poplatník6 TR |  |  |  | 04.11.2021 | 1 470,00 | nie | 18.11.2021 | 470,40 | 999,60 |
| **Spolu rok 2021** |  | x | **x** | X |  | x | **12 880,00** | x | x | **4 121,60** | **8 758,40** |
|  |  |  |  |  |  |  |  |  |  |  |  |  |
| **Sankcie-*Stavebné******Povolenie*** |  | Meno a priezvisko | **Číslo rozhodnutia/platnosť** | Výmera m2 |  | Omeškanie dni | **Suma** | Splátky | Uhradené | Sumamesto | Sumamestská časť |
| UKSP 367-TX1/2019-Kb-6 |  | Poplatník 3 MB | 8/18.7.22 | 128 |  | 7 | 12,80 | nie |  17.8.2022PPD | 0,00 | 12,80 rok 2022 |
| UKSP/SP/143/2021/Go-5 |  | Poplatník4 VM | 3/2021 | 11 |  | 85 | 13,40 | nie | 16.11.2021 | 0,00 | 13,40 |
| 945714/6358 |  | Poplatník MB 2020 | Rok 2020 | X |  | x | 3,90 | nie | 21.05.2021 | 0,00 | 3,90 |
| Spolu: roky 20/21/22 |  | x | **x** | X |  | x | 30,10 | x | x | 0,00 | **30,10** |

Z výkazu o vyrúbe a platbe poplatku za rozvoj v roku 2021 vyplýva, že mestská časť odviedla z reálne prijatých platieb prislúchajúci podiel magistrátu hlavného mesta v troch splátkach, vzhľadom na skutočnosť, že v 1. štvrťroku neprišlo k žiadnemu výrubu poplatku. Konkrétne prvú platbu odviedla vo výške 739,20 € dňa 19. 07. 2021, druhú platbu vo výške 1 433,60 € dňa 22. 10. 2021 a poslednú platbu vo výške 1 948,80 € dňa 20. 12. 2021.

Vykázaná evidencia obsahuje všetky podstatné náležitosti spĺňajúce predpísané poplatkové atribúty pre riadny výkon kontroly v súlade s ustanoveniami zákona č. 357/2015 Z. z. o finančnej kontrole a audite, účinného od 01. 01. 2016, ďalej i Pravidiel kontrolnej činnosti miestneho kontrolóra mestskej časti Bratislava-Rusovce a Všeobecne záväzného nariadenia mestskej časti Bratislava-Rusovce č. 4/2019.

*Kontrolné zistenia: Kontrolný orgán vykonanou kontrolou evidencie* *poplatkov zistil, že táto vykazuje súlad výšky vyrubených poplatkov za rozvoj s ustanovením §7 ods. 1 zákona
č. 447/2015 Z. z. v znení neskorších predpisov, a účinného VZN č. 4/2019 ku dňu kontroly.*

*Kontrolné zistenia nevyžadujú prijatie nápravných opatrení pre ich odstránenie.*

2. Kontrola rozhodnutí o vyrúbe miestneho poplatku za rozvoj, úhrady platieb a uplatňovanie splátkového kalendára

Kontrolný orgán podrobil kontrole vydané právoplatné Rozhodnutia o výrube miestneho poplatku za rozvoj, ktoré nadobudli právoplatnosť v lehote kontrolovaného obdobia (rok 2021). Celkovo bolo ku kontrole poskytnutých 6 vydaných rozhodnutí, evidovaných chronologicky a číslovaných vzostupným poradovým číslom. Každé vydané rozhodnutie v evidencii obsahuje dokumentáciu, v ktorej sa evidujú a sledujú nasledovné údaje:

* identifikácia poplatníka (meno a priezvisko, firma)
* číslo rozhodnutia s dátumom jeho vydania
* dátum prevzatia zdokladovaný doručenkou alebo osobným prevzatím a podpisom poplatníka
* vyznačenia dátumu nadobudnutia právoplatnosti
* výška poplatku v € a spôsob výpočtu základu dane a sadzby podľa VZN
* úhrada poplatku v € s vyznačením dňa úhrady, doložená výpisom z bankového účtu a identifikáciou daňovníka
* prerozdelenie poplatku 32% mesto, dátum prevodu, suma a 68% pre mestskú časť, suma
* Poznámka pre vedenie písomností, a dokladov....

*Kontrolné zistenia: Kontrolný orgán vykonanou kontrolou výrubov poplatkov za rozvoj v roku 2021 zistil, že táto vykazuje súlad výšky vyrubených poplatkov za rozvoj s ustanovením § 7 ods. 1 zákona č. 447/2015 Z. z. v znení neskorších predpisov a účinného VZN č. 4/2019 ku dňu kontroly. Kontrolné zistenia nevyžadujú prijatie nápravných opatrení pre ich odstránenie.*

3. Kontrola uplatňovania úrokov z omeškania v roku 2021

Kontrolný orgán vyžiadal od kontrolovaného subjektu súbor písomností a dokumentov dokladujúcich uplatňovanie § 156 ods. 2 daňového poriadku, rozhodnutia a spôsob výpočtu úroku z omeškania vo výške 15 % p. a. z dlžnej sumy za každý deň omeškania s platbou, začínajúc dňom nasledujúcim po dni jej splatnosti vydaných v roku 2021.

Kontrole boli podrobené 3 vyrubené rozhodnutia uplatňujúce tieto sankcie, ktoré nevykazovali znaky neúplnosti a obsahovali všetky predpísané náležitosti. Platby týchto vydaných rozhodnutí boli uhradené včas a v predpísaných výškach v prospech účtu správcu poplatku. *Kontrolné zistenia nevyžadujú prijatie nápravných opatrení pre ich odstránenie.*

4. Deľba výnosov rozvojového poplatku

V súlade s ustanovením § 11 ods. 1 zákona o miestnom poplatku prerozdelenie výnosu z poplatku za rozvoj medzi hlavné mesto Slovenskej republiky Bratislava (ďalej len "hlavné mesto") a mestskú časť Bratislava-Rusovce určuje Štatút hlavného mesta Slovenskej republiky Bratislavy (ďalej len "štatút hlavného mesta"). Dodatkom č. 12 k štatútu hlavného mesta s účinnosťou od 01. 01. 2018 (Čl. 91 ods. 1 písm. c) Štatútu hlavného mesta Bratislava bolo upravené rozdelenie výnosu miestneho poplatku za rozvoj medzi rozpočet hlavného mesta a rozpočet mestskej časti Bratislava-Rusovce v pomere 32% pre rozpočet hlavného mesta a 68% pre rozpočet mestskej časti Bratislava-Rusovce. Kontrolný orgán preveril svojou kontrolnou činnosťou súlad zostatkov vedených na zostavách. Výkaz o vyrubení poplatku za rozvoj, ako i skutočné finančné toky za obdobie spätne po jednotlivých štvrťrokoch kontrolovaného poplatkového obdobia od 01. 01. 2021 do 31. 12. 2021. Prehľad o dosiahnutých výnosoch a jednotlivých podielov v štvrťročných cykloch kontrolovaného obdobia uvádza priložený tabuľkový prehľad. *Kontrolné zistenia nevyžadujú prijatie nápravných opatrení pre ich odstránenie.*

*Záver kontroly:*

Vykonanou kontrolou dodržiavania všeobecne záväzných právnych predpisov, všeobecne záväzných nariadení a interných predpisov mestskej časti Bratislava-Rusovce pri správe miestneho poplatku za rozvoj v roku 2021, neboli zistené závažné nedostatky vyžadujúce prijatie nápravných opatrení.

*Návrh správy*č. 02/09/2022 o výsledku následnej finančnej kontroly pri dodržiavaní všeobecne záväzných právnych predpisov a interných predpisov mestskej časti Bratislava- Rusovce a kontroly plnenia ďalších úloh ustanovených osobitnými predpismi pri efektívnom, hospodárnom, účelovom a účinnom nakladaní s verejnými prostriedkami pri správe miestneho poplatku za rozvoj v rozpočtovom roku 2021.

Vypracoval dňa 19. 08. 2022: Ing. Vladimír Mráz, miestny kontrolór v. r.

za Mestskú časť Bratislava-Rusovce prevzal:

PhDr. Lucia Tuleková Henčelová, PhD., starostka v. r.

Mgr. Martina Zuberská, prednostka miestneho úradu v. r.

Jana Hlušeková, zodpovedná referentka MÚ v. r.

Vyjadrenie kontrolovaného subjektu: bez pripomienok